Alegzandra/wili-2018-roplus huggingface dataset:
• U francuskom pravopisu ima tri akcenta: akut ( ́ ), gravis ( ̀ ) i cirkumfleks ( ˆ ). Uloga ovih pravopisnih znakova nije kao i bosanskom jeziku, tj. pomoću njih se ne obilježava naglasak riječi.

Kao i svi ostali E-putevi u Ujedinjenom Kraljevstvu, E 1 nije označen u Sjevernoj Irskoj. Put počinje u Larneu, Grofovija Antrim kao A8. Kratka dionica puta A8 kod Newtownabbeya vozi se po propisima koji važe za autoputeve, a označena je kao autoput A8(M). Ovaj autoput spaja mnogo duži autoput M2 sa Belfastom. U Belfastu, put postaje Westlink, autoput koji se nadovezuje na autoput M1. A1 napušta autoput blizu Lisburna, te nastavlja južno, na nekim mjestima kao obični put sa dvije trake, te kao standardni autoput, sve dok posljednje dionice autoputa koja počinje nakon Newrya. Ovaj put vodi preko granice do Irske.

U prvom razdoblju Francuske revolucije Luj XVIII se nalazio u Francuskoj koju napušta bježeći 1791. godine u dogovoru s Lujom XVI. Za razliku od kraljevskog brata, uspješno je pobjegao, dok je ovaj bio uhvaćen i kasnije giljotiniran.

IC 4322 (također poznat kao PGC 48635) je kompaktna galaksija koja je udaljena oko 374 miliona sg od Zemlje i nalazi se u sazviježđu Volar. Najveći prečnik je 1,00 (109 hiljada sg) a najmanji 0,8 uglovnih minuta (87 hiljada sg). Prvo otkriće je napravio Stephane Javelle 15. juna 1895. godine.

Glavno djelo iz područja bošnjačke epike napisao je u zajednici sa Marinom Rojc-Čolaković: "Mrtva glava jezik progovara" (Almanah: Podgorica, 2004, 670 stranica). Ova knjiga, napisana na engleskom i bosanskom, sadrži epiku Avda Međedovića i Murata Kurtagića.

Kabriolet je bilo koji osobni automobil s metalnim ili platnenim krovom, kojeg je po potrebi moguće električnim ili ručnim putem sklopiti iza putničke kabine ili u prtljažnik.

1993. U2 je bio na evropskom dijelu turneje "Zoo TV", nazvanom "Zooropa". Prije njihovog nastupa u Veroni 3. jula grupa je primila telefaks od RTVBiH u kojem je od grupe zatražen intervju u vezi sa situacijom u BiH. Grupa je pristala i sastala se s američkim humanitarcem Billom Carterom, koji je radio kao strani saradnik RTVBiH, zbog putnih restrikcija koje su nametnuli Srbi. Carter je opisao svoje iskustvo u Sarajevu i pomaganje Bosancima te preživljavanje u opasnim uslovima. Glavni vokal Bono bio je uznemiren po saznanju da ljudi po improviziranim skloništima u gradu sviraju muziku, uključujući i pjesme U2-a, veoma glasno kako bi prigušili zvuk eksplozija. Dok je bio u Sarajevu, Carter je vidio TV-intervju na MTV-u u kojem je Bono spomenuo da je tema "Zoorope" bila ujedinjena Evropa. Osjećajući da bi takav cilj bio isprazan ako bi se zanemarile neprilike u BiH, Carter je zatražio Bonovu pomoć. Zahtijevao je da U2 dođe u Sarajevo kako bi se skrenula pažnja na rat i razbio "medijski umor" koji se desio tokom izvještavanja o sukobu.
Dan nakon koncerta u Sarajevu lokalne novine objavile su komentar redakcije pod nazivom "Danas je okončana opsada Sarajeva". U reakciji na događaj jedan bosanski student rekao je predstavnicima međunarodne štampe: "Toliko sam se dugo osjećao isključen iz svijeta. Ne radi se samo o U2-u. Radi se o osjećaju da ste dio svijeta." Jedan lokalni stanovnik rekao je da je koncert bio "dokaz da imamo mir ovdje, da je sve u redu". Ljubitelji U2-a izvan bivše Jugoslavije opisali su Sarajevo kao "oazu svjetlosti" usred uništenih i požarima oštećenih zgrada i napuštenih sela. Uprkos izvedbi koja je bila ispod standardnog nivoa, Associated Press rekao je: "Za dva čarobna sata rock-grupa U2 postigla je ono što ratnici, političari i diplomati nisu mogli: ujedinila je Bosnu." Andrew Mueller iz The Independenta napisao je: "Prvi put od početka rata 1992. ljudi koji su bili navikli gledati jedni druge kroz nišan puške pritjecali su u glavni grad da zajedno slušaju muziku. To je bio podsjetnik na predratno Sarajevo, dom nekih od najboljih rock-grupa stare Jugoslavije." Šaćirbegović je izjavio da je zadovoljan što je koncert "održan kako bi se promovirao osjećaj normalnosti, mira i pomirenja u Sarajevu, a ne kako bi se skupio novac". Također je izrazio zahvalnost u ime predsjednika Alije Izetbegovića, koji je opisao koncert kao "značajan događaj".

Hidrografiju regije karakterišu jaka kraška vrela, rijeke primorčice (Jadro, Ombla), kraće ponornice, te nekoliko značajnijih rijeka poput: Zrmanje, Krke, Čikole i Cetine, koje prolaze kroz kraške doline i klisure, te rijeka Neretva na samom jugu Dalmacije.

Posebna vrsta monologa je "dramski monolog" koji ne treba mješati sa monologom koji se pojavljuje u drami. Naime, ovdje pjesnik iznosi poglede govornika, tj. lika, obraćajući se slušaocu koji u pjesmi ne odgovara. Ovu tehiku je u najvećoj mjeri razvio Robert Browning. Govornik u pjesmi uopćeno govori o nekoj temi ali spontano otkriva i svoje karakterne crte. Ovako pjesnik ima mogućnost da izloži svoju temu u direktnoj konverzaciji sa čitaocem ili stavlja čitaoca na mjesto lika kojem se govornik obraća. Ovakva poezija kombinuje dramatski uticaj monologa sa bine sa sugestivnom upotrebom jezika. Na pisanim stranicama koje omogućavaju da se riječi ponovo isčitavaju i pomno analiziraju postoji mogućnost da se iznesu dublja značenja riječi.
Nuklearna fuzija lahkih elemenata oslobađa energiju koja uzrokuje sjaj zvijezda i eksploziju hidrogenske bombe. Nuklearna fuzija težih elemenata (apsorpcija energije) javlja se pri ekstremnim uslovima visoke energije ili pri eksploziji supernove. Nuklearna fuzija kod zvijezda i supernovi je glavni proces kojim se stvaraju novi prirodni elementi. Ova reakcija se koristi kod dobijanja fuzione energije. Potrebna je znatna energija da bi se izazvala nuklearna fuzija, čak i kod elemenata koji imaju najmanju masu, kao što je vodik. Fuzijom lakših jezgra stvara se teže jezgro i slobodan neutron, obično se oslobađa više energije nego što je potrebno da bi se jezgra spojila. To je jedan egzoterman proces koji može stvoriti samoodržive reakcije. Energija koja se oslobađa u većini nuklearnih reakcija je mnogo veća od energije hemijskih reakcija, zato što je energija veze koja drži nukleone u jezgru zajedno mnogo puta veća od energije koja drži elektrone oko jezgra atoma. Naprimjer, ionizacijska energija koja se dobija dodavanjem elektrona jezgru atoma vodika je 13,6 elektron volti, manje od milionitog dijela od 17 MeV energije koja se oslobađa u D-T (deuterij-tricij) reakcijama. Glavne faze ciklusa nuklearne fuzije kod zvijezda razradio je naučnik Hans Bethe.

veći broj postignutih golova u uzvratnom susretu iz direktnih susreta između ekipa sa istim brojem bodova i istim brojem datih golova, ako se radi o dvije ekipe

Rimljani osvajaju ovo područje pod vodstvom cara Klaudija 15. p. n. e., kada postaje dio rimske pokrajine Recije. Oko 35 godine, Rimljani grade vojni logor u blizini Oberstimma, na samoj granici današnjeg grada. Taj vojni logor služio je prvenstveno za odbranu dvadeset km udaljenog limesa, odnosno granice Rimskog carstva prema germanskim plemenima.

1963: R. Byrne – Fischer – Fischer izvodi duboki napad sa žrtvom u ovoj minijaturi. Mnogi od igrača u sobi za novinare mislili su da je Fischerova pozicija beznadna i bili su iznenađeni kad su čuli da je Byrne predao.

Prije U2-a u uvodu su nastupila 3 domaća izvođača, počevši sa horom Gazi Husrev-begove medrese. Nakon njega su na scenu izašle grupe Protest i Sikter, od kojih je jednu izabrao lično Šaćirbegović, a druga je izabrana preko radijskog takmičenja. Nakon toga je muzičar Howie B izveo DJ-tačku prije no što je U2 preuzeo scenu.

Tokom Rata na Kosovu Srpska vojska je koristila tenkove M-84 i T-55. NATO je tvrdio da je uništio 300 srpskih tenkova što bi bilo oko 30% svih srpskih tenkovskih snaga, a u stvari su se oni povukli nakon dolaska mirovnih snaga. Kasnije se utvrdilo da je NATO zračnim napadima uništio samo 14 tenkova od kojih su 9 M-84 i 5 T-55 tenkovi.

NGC 3998 (također poznat kao MCG 9-20-46, PGC 37642 i UGC 6946) je spiralna galaksija koja je udaljena oko 48 miliona sg od Zemlje i nalazi se u sazviježđu Veliki medvjed. Najveći prečnik je 2,70 (38 hiljada sg) a najmanji 2,3 uglovnih minuta (32 hiljade sg). Prvo otkriće je napravio John Frederick William Herschel 14. aprila 1789. godine.
Prvi gol u dresu reprezentacije postigao je na svom 44. nastupu, u pobjedi nad Meksikom (2–0) u prijateljskoj utakmici odigranoj 20. januara 1993. Na SP 1994. stigao je do finala, u kojem je reprezentacija Italije poražena od Brazila nakon izvođenja penala. Uvršten je u najbolji sastav svjetskog prvenstva, 32 godine nakon što je to uspjelo njegovom ocu na SP 1962. Nakon ovog prvenstva i povlačenja iz reprezentacije dotadašnjeg kapitena Baresija, Maldini je naslijedio kapitensku traku i u Milanu i u reprezentaciji.

Talamus se nalazi u prednjem mozgu iznad srednjeg mozga, sa nervnim vlaknima koja se projiciraju tako da moždana kora ima veze u svim pravcima. Medijalna površina talamusa predstavlja gornji dio lateralnog zida treće komore, a povezana je na odgovarajuće površine suprotne strane talamusa, na sivoj traci u međutlamusnom prianjanju.

1991: Ivančuk – Jusupov – Godine 1996. žiri sastavljen od velemajstora i čitalaca, koji su glasali u Šahovskom informatoru, izabrao je ovu partiju za najbolju u periodu od 1966. do 1996.

Helije se također jednom naljutio na Odisejeve drugove koji su ubili njegova snježnobijela goveda da bi ublažili glad te im je tako uskratio jedan dan života. Bio je to dan kad su trebali zakoraknuti na Itaku, svoj dom - tako su osuđeni na vječno lutanje. O tome govori i Homer u Odiseji

Odmah po stupanju na francusko prijestolje bez obzira na prijašnja lična neslaganja s prethodnikom on nastavlja njegov nerealan san o osvajanju Italije. Francuskoj se na tom putu ispriječio Karlo V, car Svetog Rimskog Carstva, kralj Španije i vladar današnjeg Beneluksa. S obzirom na novčani i ljudski potencijal protivnika ovaj rat je bilo nemoguće dobiti. Na kraju tokom rata i sam Franjo I je pao u zarobljeništvo. Kako bi uspio iz njega izaći zamijenio se s svojom djecom koja provode nekoliko godina kao taoci kralja Španije. Otkup njihove slobode postaje financijska katastrofa za državu. Njegovi pokušaji za sticanje podrške engleskog kralja Henrika VIII u borbi protiv Karla V su bili neuspješni. Cijela njegova vladavina samo s izuzetkom oružanih primirja je provedena u borbi protiv svog vječitog rivala. Ovaj rat će se nastaviti i tokom života njegovog nasljednika.

Ovaj kralj pravog imena Luj-Stanislav-Ksavier je bio unuk Luja XV i brat giljotiniranog Luja XVI. Na čelo dinastije Bourbon dolazi 1795. godine nakon smrti bratovog sina takozvanog Luja XVII.

Proučavanje limfne mreže različitih organa je važno u dijagnostici, prognozi i liječenju raka. Limfni sistem, zbog blizine mnogih tjelesnih tkiva, odgovoran je za raznošenja kancerogenih ćelija između različitih dijelova tijela, u procesu koji se zove metastaziranje. Međuvenski limfni čvorovi mogu biti zamke za ćelije raka. Ako oni nisu uspješni u uništavanju ćelija raka, čvorovi mogu postati mjesta sekundarnih tumora.

Centralni nervni sistem ima i limfne sudove, kao što su otkrili istraživači sa Univerziteta Virgina. Potraga za izlazom T-ćelija iz moždanih ovojnica otkrila je da aktivni limfni sudovi oblagažu duralni sinus, koji je anatomski integriran u membranu oko mozga.
20. februar - Snažno nevrijeme pogodilo grad Funchal i okolinu na portugalskom ostrvu Madeira. Najmanje 25 ljudi je poginulo u velikim bujicama i poplavama.

Prema popisu iz 2010. godine, u Brazilu je živjelo 190.755.799 stanovnika, 22,4 stanovnika po km2, pri čemu je 84,36% stanovništva bilo urbano. Naveći broj stanovnika je skoncentrisan u jugoistočnoj (80,4 miliona)i sjeveroistočnoj regiji (53,1 miliona).

U Vijetnamskom ratu, vojska Južnog Vijetnama i Sjevernog Vijetnama sukobila se prvi puta u februaru 1971. Tokom bitke, 17 M41 lakih tenkova vojske Južnog Vijetnama uništili su 22 tenka vojske Sjevernog Vijetnama; 6 T-54 i 16 PT-76, bez svojih gubitaka. 30. aprila 1975., T-54 tenk Sjevernog Vijetnama prošao je kroz vrata Južno Vijetnamske predsjedničke palače, čime je završio rat u Vijetnamu.

1938: Botvinik – Capablanca – U ovoj partiji s turnira AVRO 1938. Botvinik stječe snažnu inicijativu protiv Capablanke i pomoću duge kombinacije odnosi pobjedu.

Superkontinent je kopnena masa koja obuhvata više od jedne kontinentalne jezgre ili kratona. Skup kratona i sraštenih terena koji oblikuju Evroaziju označavaju se danas kao superkontinent.

Leopard 2A6E – verzija namijenjena za upotrebu u španskoj vojsci. Ova verzija je nastala na osnovu suradnje njemačke i španske industrije. Španska vlada je odobrila ugovor o nabavi 219 Leopard 2E tenkova, 16 oklopnih vozila za popravke i 4 trening vozila. Santa Barbara Sistemas je odabrana za glavnog konstruktora. Projekt je vrijedan 1,939 milijardi Eura.

Morska so se dobija u solanama isparavanjem morske vode. Isparavanje se vrši u velikm plitkim bazenima. Sam proces isparavanja kreće od prvog bazena u kojem je koncentracija NaCl najmanja (morska voda) do zadnjeg, u kojem je morske voda toliko prezasićena da se so taloži na dnu bazena. Isušivanje se vrši samo u ljetnim mjesecima kada su najpovoljniji uvjeti za proizvodnju (vjetar i sunce). U Crnoj Gori postoje dvije solane: kod Ulcinja i Tivta, u Hrvatskoj tri: u Stonu, Ninu i Pagu, dok u Sloveniji je još uvijek aktivna solana Sečovlje.

NGC 2023 je emisijska i odrazna maglina i nalazi se u sazviježđu Orion. Prvo otkriće je napravio John Frederick William Herschel 6. januara 1785. godine.

Glavni izvori Vivaldijevih kantata su dvije zbirke broj 27. i 28. iz Foa kolekcije. Njegove kantate su se obično sastojale od tri stavka: arija-recitativo-arija.

Na Svjetskom prvenstvu u letovima 2016. u Tauplitzu osvojio je zlatnu medalju u ekipnom takmičenju, što mu je prva seniorska medalja s velikih takmičenja u karijeri. Prvi plasman na pobjedničko postolje, a ujedno i prvu pobjedu ostvario je 22. novembra 2015. u njemačkom Klingenthalu, na samom početku sezone 2015/16.
Grad (riječ potječe od praslavenskog gordъ) predstavlja urbanizirano, naseljeno mjesto sa svim karakteristikima jednog urbaniziranog, kultiviranog naselja: (asfaltiranim ili popločanim) ulicama, trgovima, gradskim četvrtima, dijelovima grada, parkovima i perivojima, šetalištima i promenadama, gradskim korzom i glavnom gradskom ulicom, upravnim i komunalnim funkcijama (policija, dom zdravlja, pošta, vatrogasno društvo, osiguravajući zavodi), školama i dječijim vrtićima, obrazovnim ustanovama općeg i posebnog karaktera, medijima (radijske i televizijske stanice, novinske kuće), vjerskim objektima, određenim brojem trgovina i dućana, u većini slučajeva i sa robnim kućama ili tržnim centrima, ugostiteljskim objektima (hotelima, prenoćištima, gradskim kafanama, gostionama, kafićima i diskotekama), industrijom i proizvodnim pogonima, i slično. Grad se napose odlikuje određenom veličinom, koja varira od veličine mjesta. Tako su neka mjesta u Bosni i Hercegovini kao Kupres ili Ljubuški "gradovi", dok su slična mjesta sa istim ili nešto većim brojem stanovnika u ravničarskim predjelima poput Bosanske Posavine, Vojvodine ili Slavonije "sela". Gradsku strukturu čini i složena, zatvorena urbana cjelina mjesta, te visoka gustina naseljenosti na relativno malom prostoru.

Aktuelne venecijanske vlasti uhodile su Casanovu, jer su ga smatrale opasnim ili, u najmanju ruku, smetnjom. Dana 26. jula 1755. godine uhapsio ga je zapovjednik policije u ime suda. Izrečena mu je kazna od pet godina zatvora zbog protivvjerskog ponašanja i uvrede morala. Ali, pobjegao je iz venecijanskog zatvora, uz pomoć prijatelja oca Balbija, u Pariz gdje je bio naročito popularan jer se smatralo kako je pobjeći iz tog zatvora praktično nemoguće. Mnogo kasnije ispostaviti će se kako je bio naslavnija osoba ikad zatvorena u venecijanskom zatvoru i jedina osoba koja je uspjela pobjeći iz njega. S vremenom postao je omiljena osoba na dvoru francuskog kralja Luja XV, a također i ljubavnik markize de Pompadour.

Mazzarri je trenersku karijeru započeo kao pomoćnik u Bologni, a kasnije i u Napoliju gdje je radio kao pomoćnik Renza Ulivijerija. Prvu sezonu kao glavni trener imao je u Seriji C, gdje je vodio Acireale, u kojem je igrao u periodu 1992-1994. Nakon toga je vodio Pistoese, a najveći trenerski uspjeh do tada ostvario je kao trener Livorna, s kojim je ušao u elitni rang italijanskog fudbala, Seriju A.

IC 2864 (također poznat kao PGC 3090992) je spiralna galaksija koja je udaljena oko 1106334720,0 sg od Zemlje i nalazi se u sazviježđu Lav. Najveći prečnik je 0,40 (129 hiljada sg) a najmanji 0,2 uglovnih minuta (64 hiljade sg). Prvo otkriće je napravio Charles Joseph Etienne Wolf 27. marta 1906. godine.

U islamskoj terminologiji Blagovijest znači Isin tevratu, muštuluk, dobre vijesti i razloge vjerovanja koja donosi Islamski pejgamber Muhammed. Treba naglasiti da i lijepa riječ i blagovjest znače muštuluk.

Time su bili impresionirani i čuveni slikari, kao što su Fra Angelico, Leonardo da Vinci, Sandro Botticelli i Matthias Grünewald. Dan kada je Marija / Mejrem zanijela Isusa / Isu, (25. mart) se kod kršćana svake godine slavi kao praznik Blagovijest.
Gum 16 (ostatak supernove Vela) je ostatak supernove u sazviježđu Jedro. Udaljena je 815 sg od Sunca. Ima prividan sjaj od 12. Nastala je od zvijezde koja je explodirala prije 11.000-12.300 godina.Sadrži i NGC 2736 (Maglina "Olovka")). Gum 16 prividno se spaja s ostatkom supernove Puppis (Krma) koja je oko 4 puta dalja. Oba objekta su najveći i najjači izvori rendgenskih zraka na nebu. 1998. otkrivena je ovdje i supernova RX J0852.0-4622 koja se nalazi na udaljenosti oko 650 sg.

Referendum o statusu Albanaca u Makedoniji proglašen ilegalnim od makedonske vlade, održan je u januaru 11-12. 1992 godine. 74% od 92% onih koji imaju pravo glasa, glasalo je za teritorijalnu i političku autonomiju Albanaca. 31. marta 1992. godine, oko 40.000 Albanaca protestirali na ulicama Skoplja tražili da Makedonija bude imenovana kao zemlja koja ne priznaje prava etničkih Albanaca. 6 dana kasnije, 6. aprila 1992. godine, Republika Ilirida, proglašena je od strane albanskih aktivista u Strugi, glavni organizator bio bivši član Narodne demokratske partije (PDP), Nevzat Halili, pred grupom aktivista i građana od 2.500 ljudi.

M-84 je naziv za glavni borbeni tenk bivše JNA koji se proizvodio po licenci za sovjetski tenk T-72 u bivšoj SFRJ. Tenk se proizvodio od 1984. do 1991. godine. Proizvedeno je 652 komada ovog tenka. Danas se ovaj tenk koristi u vojskama Bosne i Hercegovine, Hrvatske, Srbije, Slovenije i Kuvajta.

Phileas Fogg, Passepartout i princeza Aouda putuju istočnim dijelom SAD-a lokomotivom pod nazivom "Jupiter". "Jupiter" je pripadao Central Pacific Railroadu i bio je predstavnik na svečanosti Golden Spike koja je izgradila prvu transkontinentalnu željeznicu 1869.

Na primjer vespers psalm može biti jedan dugotrajan stavak ("Beatus Vir" RV598), ili nekoliko stavaka ("Beatus Vir" RV597), njeno glasovno upotpunjavanje može biti solo glas ("Nissi Dominus" RV608), samo hor ("Laudate Dominum" RV 606), jedan ili dvostruki hor sa solistima ("Dixit Dominus" RV 594), djelo može biti capella ("Credidi" RV605), uključujući nezavisne instrumentalne dijelove kao u "Lauda Jerusalem" RV609. Najbolji način razlikovanja ovih muzičkih djela je da li su zasnovana na liturgijskom ili na neliturgijskom tekstu.

Iako nema apsolutnu vrijednost jer se stanje novorođenčeta po rođenju može naglo promjeniti na bolje ili na gore, Apgar test je odličan indikator stanja kod novorođenčeta.

Nesib Malkić je rođen 15. jula 1961. godine u Gornjim Dubravama, općina Živinice kao peto od osmero djece roditelja Hamdije i Ajke. Pored Nesiba, porodica Malkić je imala još 3 sina i 4 kćerke. Osnovnu školu završava u rodnom mjestu nakon čega upisuje srednju vojnu školu u sarajevskoj bivšoj kasarni “Maršal Tito”. Poslije srednje škole koju je završio odličnim uspjehom, upisuje višu vojnu školu – odsjek ratno vazduhoplovstvo i protivvazdušna odbrana. Pored toga završava i specijalističku obuku u Zadru.

Nakon što je njen otac protjeran iz Grčke tokom Drugog svjetskog rata, Sofija je neko vrijeme živjela u Egiptu i Južnoj Africi. U Grčku su se vratili 1946. godine. Osnovno obrazovanje stekla je u internatu na jugu Njemačke, a zatim je u Ateni studirala pedijatriju, muziku i arheologiju.
Centurion (od lat. centurio); u Rimskoj vojsci centurion je bio komandir jedne centurije u legiji. U legijama je bila uspostavljena jasna hijerarhija - postajao je komandni lanac i u njemu su centurioni bili najniži. Ipak, ne može se reći da je centurion predstavljao čin u današnjem smislu tog pojma.

Nišandžija tenka je opremljen pomoćnim teleskopom FERO-Z18 sa mogućnosti uvećanja 8 puta koji se nalazi s desne strane topa. Neovisan i u potpunosti stabiliziran PERI R-17 primarni panoramski vizir, napravljen od strane Carl Zeiss sa zumom od 2 od 8 puta, je postavljen ispred komandirovog mjesta. Vizir ima pregled od 360 stepeni oko tenka. Dvije grupe od četiri 76 mm Wegmann bacača dimnih granata koji su postavljeni na obije strane kupole. Mogu se ispaljivati pojedinačno ili u grupi od 4. Dva SEM 25/SEM35 radio sustava su postavljeni iza komandirovog mjesta u stražnjem dijelu kupole. Radio antene su montirane na lijevu i desnu stranu iza otvora za posadu.

Napomena: U 1857., 1921. i 1931. podaci su sadržani u naselju Ljubač, a u 1869. u naselju Visočane (općina Poličnik). Od 1880. do 1910. iskazivano kao dio naselja.

Tokom Francuske revolucije i Napoleonove ere, Luj XVIII je živio u egzilu u Pruskoj, Ujedinjenom kraljevstvu i Rusiji. Kada je Šesta koalicija konačno porazila Napoleona 1814. godine, Luj je postavljen kao francuski rojalista na svoj zakoniti položaj. Kada je Napoleon pobjegao sa Elbe i obnovio svoje Francusko carstvo, Luj XVIII je pobjegao a Sedma koalicija je objavila rat Napoleonu. Nakon Napoleonovog konačnog poraza, Luj XVIII se vratio na francusko prijestolje.

Četvrta serija tenka u kojoj je izgrađeno 300 komada u periodu od decembra 1984. do decembra 1985. Glavna izmjena bila je ugradnja digitalnog radija i poboljšavanje punjenja topa.

Kulturno i privredno središte Dalmacije je grad Split. Upravno gledano Dalmacija je danas podijeljena u nekoliko manjih upravnih jedinica - županija. Najznačajniji gradovi su: Split, Zadar, Šibenik, Dubrovnik, Kaštela, Trogir, Makarska i Ploče na obali, odnosno Sinj i Imotski u dalmatinskom zaleđu, Zagori. Veća ostrva su: Brač, Hvar, Vis, Korčula, Mljet, Pag i druga.

IC 3661 (također poznat kao PGC 1670992) je spiralna galaksija i nalazi se u sazviježđu Berenikina kosa. Prvo otkriće je napravio Charles Joseph Etienne Wolf 27. januara 1904. godine.
Kad im je ponestalo uglja, Fogg kupuje brod za gotovinu, a zatim koristi sve raspoloživo kao gorivo. Čim su stigli u Englesku, Fix hapsi Fogga, čime ga spriječava da stigne na vrijeme. Nedugo nakon toga, Fix se vraća u zatvor i pušta Fogga, priznajući mu da je pravi lopov uhapšen. Neutješan, i sada osiromašeni Fogg vraća se u svoju londonsku rezidenciju te se povlači u samoću odvojen od Aoude i Passepartouta. Njegov duh se brzo vraća kad mu Aouda, koja se zaljubila u njega, predlaže brak. On odmah šalje Passepartouta da zove svećenika, i dok je bio napolju, Passepartout vidi novine i saznaje da Fogg još uvijek ima deset minuta da ispuni svoj rok. Fogg isprva odbacuje mogućnost da je pogriješio u vremenu, ali onda shvata da su prošli vremensku zonu, te da je Passepartout u pravu. Fogg i Passepartout odlaze žurno u klub, ali uprkos svemu stižu u klub tačno na vrijeme, čime osvajaju opkladu. Članovi kluba postaju zbunjeni kada Aouda ulazi u sobu, pošto ni jednoj ženi nikada prije nije bio dozvoljen pristup. Kada ona ispitiva pravilo koje zabranjuje pristup ženama, Fogg joj objašnjava da bi odstupanje od tog pravila moglo značiti kraj Britanskog carstva. Nekoliko trenutaka kasnije, obično besprijekornom konobaru ispada tacna, zatim slika pada, a Ralph, bankar Lloyda, najavljuje da je ovo kraj.

Feraligatr se pojavio u nekoliko epizoda Pokémon Hronika. Jedan živi u Big Townu sa Pichu braćom, dok drugog posjeduje službeni stvaralac dvoranskih bedževa, iako su obje uloge bile manje.

Ekstrakt matičnjaka ima antibakterijska, antivirusna i umirujuća svojstva. Također se koristi i kao začin. Eterično ulje matičnjaka se koristi u medicinske i kozmetičke svrhe.

Tokom više od dvadeset sljedećih godina samoproglašeni kralj Luj XVIII živi od kraljevskih milostinja na dvorovima u Rusiju i Engleskoj s izgubljenom nadom u osvajanje krune. Sudbina mu se ipak neočekivano nasmješila katastrofalnom invazijom Rusije od strane Napoleona. Poslije tamošnjeg njegovog poraza slijede još dvije slične poražavajuće godine koje završavaju ulaskom protufrancuske koalicije u Pariz.

NGC 2209 (također poznat kao ESO 34-SC6) je otvoreno zvjezdano jato i nalazi se u sazviježđu Sto. Prvo otkriće je napravio John Frederick William Herschel 8. februara 1836. godine.

Nakon što je osvojio Oscara, Michael Todd je održao veliku zabavu u Madison Square Gardenu. 18.000 gostiju je prisustvovalo, ali slavlje je često puta prijetilo da se pretvori u totalni haos. Todd je sam priznao da je zabava bila katastrofa.

NGC 5395 (također poznat kao Arp 84, MCG 6-31-34, PGC 49747 i UGC 8900) je spiralna galaksija koja je udaljena oko 161 miliona sg od Zemlje i nalazi se u sazviježđu Lovački psi. Najveći prečnik je 2,70 (127 hiljada sg) a najmanji 1,3 uglovnih minuta (61 hiljada sg). Prvo otkriće je napravio John Frederick William Herschel 16. maja 1787. godine.

Ova tzv. "torinska kolekcija” je dovela do ponovnog oživljavanja interesa za lik i djelo Antonija Vivaldija. Nakon 2. svjetskog rata mladi venecijanski poslovni čovjek Antonio Fama je osnovao”Italijanski Institut-Antonio Vivaldi” za objavljivanje i promociju djela Vivaldija uz saradnju najveće italijanske izdavačke kuće”Casa Ricordi.”
Neki autori navode, ali još uvijek bez genetičkih dokaza, da su ljudi iz Crvenojelenje špilje u Kini nastali križanjem Homo sapiens i denisovskih ljudi, nekoliko hiljafda godina nakon posljednje glacijacije.

Nekropola sa stećcima na lokalitetu Crkvina (Pod) i ostaci temelja srednjovjekovne građevine, Donja Drežnica (Donji Jasenjani) (historijsko područje)

Najviši čin u odnosu na druge centurione u jednoj legiji imao je centurion iz prve kohorte i nosio je naziv Primus Pilus. Primus pilus je otprilike ekvivalentan činu današnjeg pukovnika.

Centurionovo glavno oružje bio je gladius, mač sa oštricom dugom oko 50-55 cm (i do 70 cm), vrhunsko oružje legionara za blisku borbu. Obični legionari nosili gladius sa desne strane opasača i izvlačili ga desnom rukom jer su u lijevoj ruci nosili štit. Centurioni u principu nisu nosili štit pa su gladius mogli nositi na lijevoj strani opasača. Na kraju, tu je bio i "pugio", bodež.

Treći album idola je objavljen 1983 godine pod nazivom "Čokolada". Ovaj album je potpuno komercijalno ostvarenje zapakovano u slatki crveni omot na kojem se nalazi djevojčica koja jede čokoladu sa poznate etikete Zvečevo "Seka" čokolade. Prvobitna ideja je bila da se ovaj album objavi kao dupli mni LP pd nazivom "U gradu bez sna", ali je objavljen kao standardni album. Na albumu su se našle pjesme kao što su "Čokolada", "Stranac u noći", "Soda boj", "Vetar i zastave"... Naklada ovog albuma je bila 350.000 primjeraka, što je uz Riblju Čorbu (Mrtva priroda), najprodavaniji rock album u Jugosalviji do tada.

Roselia je određena u većini slučajeva svojim cvjetovima. Cvjetovi otpuštaju opuštajući miris koji donosi mir u živa bića. Što je snažnija aroma, znak je da je Roselia zdrava, i Roseliji koja pije izvorsku vodu bogatu hranjivim tvarima cvjetaju posebno ljupki cvjetovi. Zato se Roseliju najčešće pronalazi u mjestima koja su daleko od svijeta, nedirnuta ljudskom rukom.

Grupa Idoli je zvanično nastala 1. marta 1980 godine kada su i održali prvu probu pod tim imenom. Prije toga su svirali pod nazivom "Dječaci", "Merilin" i "Zvuk ulice". Grupu su osnovali i sačinjavali Vladimir Vlada Divljan (gitara i vokal), Zdenko Kolar (bas-gitara), Boža Jovanović (bubnjar), Srđan Šaper (sintisajzer) i Nebojša Krstić (udaraljke). U početku su ponovo htjeli mijenjati naziv grupe u "Apoloni 5" i "Idoli plus bradonje", ali nisu.

Manastir Lomnica sa manastirskom crkvom posvećenom svetom Georgiju, nalazi se u Donjem Birču, oblasti uz srednji tok rijeke Drinjače. Manastir je od centra opštine Šekovići udaljen oko 2,5 km prema istoku.

Na izborima za načelnika izašlo je ukupno 1.105 glasača (61,83% od ukupnog broja), a od toga je 1.075 (97,28%) glasova bilo važećih, te 15 (2,72%) nevažećih. Sa ukupno 601 glas (55,91%) za načelnika izabran je Mladen Kljajić, član Demokratskog narodnog saveza (DNS).

Dvije polovine talamusa su izbočene moždane mase, smještene ukoso (oko 30°) i simetrično na svakoj strani treće moždane komore. Oba dijela ljudskog talamusa su po veličini i obliku slični orahu. Ovo su oko 5 cm duga tijela, na najširem dijelu raspona oko 2,5 centimetara i visoka oko 2 cm; dimenzije mogu varirati, srazmjerno ukupnoj veličini moždane mase.
Georges Rouault izražava ljudsku dramu kroz lice i tijelo čovjeka i kroz cijelu strukturu slike. Odnos boja, zgusnutih do boje krvi i do crnila, u funkciji je sa psihološkim izrazima patnje njegovih glavnih likova, koji bude saučešće, sklad vjerskog osjećaja i slikanja vitraža. Najbolji primjeri ove vrste umjetnosti su djela poput "Glava Krista" i "Stari kralj" u kojima je izražena dinamičnost i napetost tamnih debelih linija i ploha boje između njih.

Fuzija gena ima ključnu ulogu u evoluciji genske arhitekture. Umnožavanje, divergencija sekvenci i rekombinacije su imale veliki doprinos u mijenjanju genetičke struktukture populacije tokom evolucijskih promjema. Te događaje vjerojatno može proizvesti pojava novih gena iz već postoječih oblika. Kada se fuzija gena događa u regiji nekodirajućih sekvenci, to može dovesti do devijantne regulacije ekspresije gena, sada pod kontrolom cis-regulacijskih sekvenci drugog gena. Ako se to dogodi u kodirajućoj sekvenci, genske fuzije izazvaju sklapanje novog gena , što omogućuje pojavu novih funkcija. To se ostvaruje dodavanjem peptidnih modula u više proteinskih domena, u otkrivanju načina da se sačini popis događanja fuzije gena na visokoj biološkoj razini, što može pružiti uvid o multimodularnu arhitekturu proteina.

Posljednji zapis pod imenom Idoli pojavio se na albumu "Šest dana juna", što je ustvari bila muzika iz istoimenog filma. Nakon ovog albuma grupa je praktički i prestala da postoji.

Posljednja od limfnih kesica, parena zadnja limfnna vrećice+a, razvija se iz ilijačne vene. Zadnja limfna kesica roizvodi kapilarne snopove i limfne sudove trbušnog zida, područja zdjelice i donjih ekstremiteta. Zadnje limfne kesice se pridružuju hilusnim cisternama i gube veze sa susjednim venama.

NGC 5289 (također poznat kao IRAS 13430+4145, MCG 7-28-58, PGC 48749 i UGC 8699) je prečkasta spiralna galaksija koja je udaljena oko 116 miliona sg od Zemlje i nalazi se u sazviježđu Lovački psi. Najveći prečnik je 1,90 (64 hiljade sg) a najmanji 0,6 uglovnih minuta (20 hiljada sg). Prvo otkriće je napravio John Frederick William Herschel 9. aprila 1787. godine.

Skelet košljoriba se sastoji od kosti, a kod primitivnih vrsta dijelom još i od hrskavice. Lobanju čini neurokranij, a škržni kostur sastavljen je od četiri škržna luka od kojih se prednji razvio u donju vilicu.

Kamešnica je planina koja je na granici Bosne i Hercegovine i Hrvatske, a većim dijelom leži u Livanjskoj općini. Najviši je vrh Konj 1854 m n/v (BiH).

Gradnjom autoputa I-75 u sedamdesetim godinama prošlog stoljeća, u gradu se otvaraju industrijski pogoni, te se broj stanovnika od 1.639 u 1970. godini povećava skoro za 50%.

Henry Ford je imao 39 godina kada je osnovao Ford Motor Company, koja će uskoro postati jedna od svjetskih najvećih i najprofitabilnijih kompanija. Kao jedna od najvećih kompanija u svijetu kojom upravlja porodica, Ford Motor Company je u neprestanoj kontroli porodice preko 100 godina.

Na sjeveru ova oblast graniči sa Jakutskom, Habarovskim krajem i Židovskom autonomnom oblasti na istoku, Narodnom Republikom Kinom na jugu i Čitskom oblasti na zapadu.
IC 5274 (također poznat kao PGC 70149 i UGC 12275) je spiralna galaksija koja je udaljena oko 458 miliona sg od Zemlje i nalazi se u sazviježđu Pegaz. Najveći prečnik je 0,80 (107 hiljada sg) a najmanji 0,8 uglovnih minuta (107 hiljada sg). Prvo otkriće je napravio Stephane Javelle 3. novembra 1896. godine.

Nakon što je osvojio Galiju Gaj Julije Cezar zaključivši je da je nužno spriječiti podršku koju Keltima u Galiji pružaju Kelti sa područja Britanije, a vjerovatno i zbog želje za slavom i plijenom, te potreba da zaposli svoje jedinice, pokrenuo je godine 55. p. n. e. i 54. p. n. e. pohod na južnu Englesku, ali je naišao na neočekivano snažan otpor i oluje. Zbog toga se Cezar bez mnogo razmišljanja vratio u Galiju.

037 Televizija je počela sa emitovanjem testnog signala 04. maja 2010 u 16:00h. Televizija je osnovana u sklopu Javnog preduzeća RTV Bihać (kojeg čine Radio Bihać, 037 Televizija i sedmične informativne novine 037Plus).

Muzika za glas Antonija Vivaldija uključuje 45 opera od kojih je 16 sačuvano u cjelosti, a 4 su nepotpune i kod kojih je izgubljen ostatak muzičkog materijala, 8 kraćih pozorišnih radova, 39 kantata, preko 60 djela duhovne muzike, uključujući tri oratorija.

Nakon prvog automobila na benzin koji je kreiran 1885. godine od njemačkog izumitelja Karl Benza (Benz Patent-Motorwagen), efikasnije proizvodne metode su bile potrebne da bi se automobil učinio dostupnijim za srednju klasu; čemu je Ford doprinio, npr. uvođenjem prve pokretne montažne linije 1913. godine u fabrici na Highland Parku.

Flamsteed je slično Bayeru uveo genitiv latinskog naziva dotičnog sazviježđa . Oznaka se sastoji iz rednog broja, koji raste s rektascensijom zvijezde, uz genitiv dotičnog sazviježđa. Znatna razlika Bayerovoj oznaci jeste neovisnost od prividnog sjaja. Primjer:

Pojam "monolog" se također koristi za narativni stih, koji je ponekad komičan, ali obično dramatičan ili sentimentalan, i koji se najčešće izvodio u muzičkim salama i na kućnim zabavama u kasnim 19. vijeku i ranom 20. vijeku. Poznati primjeri uključuju: Zeleno oko žutog boga i Božićni dan u radionici.

Lakci govore lakskim jezikom, koji ima sedam dijalekata: kumuhski (кумухский), vichinski (вицхинский), vihlinski (вихлинский), šadninski (шаднинский), ara-kulski (ара-кульский), barthinski ili balharski (бартхинский, балхарский) i aštikulinski (аштикулинский). Koristili su se arapskim pismom od 15. stoljeća do 1928. Narednih deset godina koriste latinicu, a od 1938. ćirilicu.

7. SS dobrovoljačka brdska divizija "Prinz Eugen" je bila njemačka dobrovoljačka Waffen-SS brdska divizija u Drugom svjetskom ratu specijalizovana za antigerilsko ratovanje. Početni sastav je bio u potpunosti dobrovoljački, ali se kasnije pristupilo mobilizaciji. Divizija se predala 11. maja 1945. godine jugoslovenskim snagama, a tokom četvorogodišnjeg rata na prostoru Jugoslavije je stekla reputaciju najozloglašenije njemačke jedinice. Borbena dejstva divizije bila su isključivo na prostoru Jugoslavije.
IC 222 (također poznat kao MCG 2-7-4 i PGC 9036) je spiralna galaksija koja je udaljena oko 605 miliona sg od Zemlje i nalazi se u sazviježđu Ovan. Najveći prečnik je 0,80 (141 hiljada sg) a najmanji 0,5 uglovnih minuta (88 hiljada sg). Prvo otkriće je napravio Stephane Javelle 11. januara 1894. godine.

Herschel, C, The Two Books on The Water Supply of the City of Rome of Frontinus, (trans with explanatory chapters) New England Water Works Association (1973).

NGC 4903 (također poznat kao ESO 443-30, IRAS 12586-3039, MCG -5-31-13 i PGC 44894) je prečkasta spiralna galaksija koja je udaljena oko 227 miliona sg od Zemlje i nalazi se u sazviježđu Kentaur. Najveći prečnik je 1,60 (106 hiljada sg) a najmanji 1,3 uglovnih minuta (86 hiljada sg). Prvo otkriće je napravio John Frederick William Herschel 30. marta 1835. godine.

Neki ljudi imaju arteriju perheron, koja je rijetka anatomska varijacija u kojoj za opskrbu oba dijela talamusa dolazi jedan izdanak koji proizlazi iz zadnje moždane arterije.

Legionar je mogao postati centurion bez obzira na društveni stalež iz kojeg je potekao, mogao je to biti mladi siromašni građanin Rima koje se dokazao u borbi a mogao je to biti i mladi aristokrata kojem je to bio prvi korak u vojnoj karijeri (dešavalo se da su ovi drugi ponekad postajali zapovjednici i bez prethodnog vojnog iskustva). Naravno, efikasnost rimske vojne organizacije garantovala je i odlična vojna škola u kojoj su budući visoki oficiri sticali značajno teorijsko obrazovanje koje im je omogućavalo da uspješno komanduju legijom. Vojne škole su tako proizvodile i tzv. "tribune" (vidjeti: Legija) koji su zauzimali visoke pozicije u legiji i bez praktičnog vojnog iskustva.

Otac mu je bio violinista u crkvenom orkestru u venecijanskoj Bazilici sveti Marko i njegov prvi učitelj pa je veoma rano naučio vještinu sviranja violine. Zbog svoje crvene kose dobio je nadimak”crveni sveštenik”(Il Prete Roso). Nema mnogo detalja o njegovom ranom životu, ali je poznato da je imao tri sestre i dva brata. Godine 1703. roditelji ga šalju u školu za katoličke sveštenike. Nije prošla ni godina dana od njegovog novog poziva kad je zbog zdravstvenih razloga odlučio da zatraži da bude oslobođen svešteničke dužnosti održavanja mise. Po njegovom sopstvenom navodu žalio se na na nelagodan bol u grudima što bi moglo ukazivati na anginu pektoris ili astmatični bronhitis.

Neke košljoribe, naročito morski grgeči, nemaju genetički određen spol, a postoje i one koje su dobar dio života jednog spola, a u starijim uzrastima prelaze na drugi. Spolnost se također ispoljava i tek pri susretu s partnerom, ili u određenim uvjetima okruženja, a može se mijenjati više puta. Postoje i košljoribe koje imaju organe za parenje, kao živorodne vrste roda Poeciliidae. Nakon unutartjelesne oplodnje, ženka rađa žive mladunce.
Fleur je završila Akademiju magije Beauxbatons u Francuskoj. Ona je talentirana polu-vještica, dovoljno moćna da se takmiči na Tromagijskom turniru. Zaručena je za Billa Weasleya, najstarijeg sina Arthura i Molly Weasley. Njena zadivljujuća ljepota je u potpunoj suprotnosti sa njenom ponekad arogantnom i snobovskom naravi; zapravo, njeno ponašanje toliko ljuti neke od Weasleyevih da su joj mlađi članovi već nadjenuli nadimak Fleka.

1959: Fischer – Petrosjan – Jedina poznatija partija u kojoj su 4 dame bile na tabli u rasponu od 7 poteza. Završena je remijem po dogovoru.

Pred sam kraj života Franjo I sklapa savez s Osmanskim carstvom protiv Habsburgovaca. Ovaj savez će ostat na snazi tokom sljedećih 250 godine.

Kada je nakon samo 100 dana carski uzurpator bio pobijeđen od nove evropske koalicije Luj XVIII se opet vratio na vlast. Sadašnja njegova vladavina je bila puno pažljivija, opreznija prema željama vlastitih podanika. Koliko god je ovaj kralj mrzio nametnuti Ustav nije imao hrabrosti ukinuti ga.

Hadži-Mustafa Muhibbi-efendija, kadija, pisac i bibliofil (u. 1854.), živio je u Sarajevu u drugoj polovini 18. i drugoj polovini 19. vijueka. U dva-tri navrata bio je naib (kadija) sarajevski što je najviši sudski položaj u Bosni i Hercegovinu u osmanskog doba. Bavio se poezijom na turskom, manje na arapskom i perzijskom jeziku. Imao je jednu od najbogatijih orijentalnih biblioteka u BiH. Ta se zbirka danas čuva u Nacionalnoj i sveučilišnoj knjižnici u Zagrebu. Nadživjela su ga dvojica sinova, od kojih je Jusuf Sidki-efendija bio glavni sekretar sarajevske sudnice i, od 1878. godine sarajevski kadija. Muhibbijev unuk Mustafa Hilmi-efendija Muhibić bio je prvi urednik Bošnjaka i tajnik Zemaljske vlade u Sarajevu. Muhibbi je ukopan u haremu džamije u Džininom sokaku u Sarajevu. Nad mezarom mu i danas stoji kameni nišan sa tarihom na turskom jeziku.

Keaweʻopala je oženio Moanu, veliku sveštenicu. Njihovo dijete je bio Kalaimanokahoowaha. Keaweʻopala je imao i konkubine, Kaukuhakuonanu i Keouu.

Nakon narednih pregovora o primirju, Ambiorix se još više istakao. Cezar ga skicira kao lukavog pregovarača i opreznog vojskovođu.. Starije kralju Catuvolcusu je pripala mnogo manja uloga u pregovorima. Iz tog razloga, on proklinje Ambionixa i prigovara mu na otpočinjanju rata. Uskoro umire otrovan bobicama tise.. Ovo može navoditi na sakralnu ulogu drugog (starijeg) kralja. Iz istog navoda može se pronaći i kultski značaj tisovog drveta u kulturi Eburona.

Ford je drugi najveći SAD-ov proizvođač automobila (prvi je General Motors) i peti najveći u svijetu prema podacima prodaje automobila iz 2010. godine. Krajem 2010, Ford je bio peti najveći proizvođač automobila u Evropi. Ford je osmorangirana sveukupno američka kompanija na spisku 2010 Fortune 500, prema globalnim prihodima u 2009. godini od $118.3 milijardi. U 2008. godini, Ford je proizveo 5,532 miliona automobila i zaposlio oko 213.000 ljudi na oko 90 postrojenja i objekata širom svijeta.
Prvobitni teren, na mjestu današnjem Ruhrstadiona, otvoren je 1911. godine. Trenutni stadion izgrađen je između marta 1976. i jula 1979. godine, a prvi utakmica odigrana je između ekipa VfL Bochum i SG Wattenscheid 09 dana 21. jula 1979. godine. Stadion ima kapacitet od 31.328 gledalaca. Originalni kapacitet je bio preko 50.000, ali je smanjen borjnim modifikacijama koje su urađene na stadionu.

Ako je glumac sam na bini monolog se može nazvati i "solilokvij". Ovaj tip monologa se često koristi za izražavanje misli i osjećanja samog lika bez uvođenja treće osobe kao naratora. Solilokvij ne čuju ostali likovi iako se možda izgovara i ispred njih samih.

Prvi poznati veliki kralj ili "kralj kraljeva" (šar šarrāni) je bio Tukulti-Ninurta I, kralj Asirije, koji je vladao od 1243. do 1207. godine p.n.e..

NGC 969 (također poznat kao MCG 5-7-8, PGC 9781 i UGC 2039) je spiralna galaksija koja je udaljena oko 207 miliona sg od Zemlje i nalazi se u sazviježđu Trokut. Najveći prečnik je 1,70 (102 hiljade sg) a najmanji 1,0 uglovnih minuta (60 hiljada sg). Prvo otkriće je napravio John Frederick William Herschel 22. novembra 1827. godine.

Općinski izbori za izbor načelnika i za 25 članova Općinskog vijeća općine Goražde održani su 2. oktobra 2016. godine. Izbori su održani na 31 biračkom mjestu, a pravo glasa imalo je 21.383 glasača. Glasati se moglo izlaskom na biračko mjesto, preko mobilnih timova i poštom.

Talofite ili steljnjače − lat. Thallophyta (grč. ϑαλλός - talos = mladica + φυτόν - fiton = biljka) – su taksonomska skupina biljaka, koje su nekada označavane i kao niže biljke. Dok se mislilo da su gljive i bakterije − biljke, objedinjavala je raznorodne organizme, od jednostavnih bakterija do različitih skupina krupnih algâ, gljiva i lišajeva.

NGC 2825 (također poznat kao MCG 6-21-10 i PGC 26345) je spiralna galaksija koja je udaljena oko 366 miliona sg od Zemlje i nalazi se u sazviježđu Ris. Najveći prečnik je 0,90 (96 hiljada sg) a najmanji 0,4 uglovnih minuta (43 hiljade sg). Prvo otkriće je napravio John Frederick William Herschel 3. aprila 1831. godine.

Germanija (Germania) je latinski egzonim, odnosno naziv kojim su Rimljani označavali teritorije na kome su u antici živjela germanska plemena. Rimljani su ta područja dijelili na Malu Germaniju (Germania Inferior), zapadno od Rajne, koja je bila pod njihovom vlašću, i Veliku Germaniju (Germania Magna) istočno od Rajne, gdje su germanska plemena kao "barbari" živjeli izvan njihove kontrole. Naziv Germanija se s vremenom počeo koristiti za nešto uže područje, odnosno suvremenu državu Njemačku, a to dan-danas koristi nekoliko savremenih jezika kao što su: hebrejski (גרמניה), bugarski (Германия), italijanski, grčki (Γερμανία), rumunski (Germania), ruski (Германия), albanski (Gjermania) i ermenski (Գերմանիա).

IC 4927 (također poznat kao ESO 185-48 i PGC 64000) je spiralna galaksija koja je udaljena oko 270 miliona sg od Zemlje i nalazi se u sazviježđu Teleskop. Najveći prečnik je 1,20 (94 hiljade sg) a najmanji 0,4 uglovnih minuta (31 hiljada sg). Prvo otkriće je napravio Royal Harwood Frost 31. augusta 1904. godine.
od 5.000 do 10.000 stanovnika mali gradovi (Cazin, Čapljina, Grude, Posušje , Ljubuški, Prozor, Gradačac, Bosanski Šamac, Bosanska Krupa, Tomislavgrad, Zvornik, Višegrad, Orašje, Odžak),

Mazzari je potpisao dvogodišnji ugovor vrijedan 3,5 miliona eura, a prije potpisa je dobio obećanje od predsjednika Morattija da će investirati u ekipu prije sezone 2013/14.

Naravno, reaktanti bi trebali biti pomiješani u optimalnim omjerima. To je slučaj kada svaki reagirajući ion i njegov pridruženi elektron predstavljaju polovicu pritiska. Pretpostavljajući da je ukupni pritisak stalna vrijednost, to znači da je gustoća nehidrogenskih iona manja od gustoće hidrogenskih iona za vrijednost <σv>/T2. Sa druge strane, zato što D-D reakcija ima samo jedan reaktant, udio je dva puta veći, kao da je gorivo bilo podijeljeno između dvije vrste vodika. Tako postoji "kazna" od (2/(Z+1)) za nevodikova goriva proizilazeći iz činjenice da im je potrebno više elektrona, koji povećavaju pritisak bez učešća u reakciji fuzije. U isto vrijeme postoji i "bonus" faktor 2 za D-D reakciju, zbog činjenice da svaki ion može reagirati sa svakim drugim ionom, ne samo sa dijelom njih. Sada možemo usporediti ove reakcije u sljedećoj tabeli:

Rođena je u Atini kao najstarije dijete grčkog kralja Pavla i hanoversko-britanske princeze Fridrike. Sve do uspostavljanja republike u Grčkoj, nosila je titule princeze od Grčke i Danske. Njene titule u Grčkoj više nisu priznate.

Napomena: U 1991. smanjeno izdvajanjem dijelova područja naselja u samostalno naselje Mlinište za koje i sadrži podatke u 1857., 1869., 1921. i 1931. U 1991. također smanjeno za dio područja naselja koji je pripojen naselju Metković (grad Metković), za koji i sadrži dio podataka u 1857., 1869., 1921. i 1931. U 1857., 1869. i 1921. sadrži podatke za naselje Badžula i za naselje Mislina u 1857., 1869., 1921. i 1931.

T-90 (objekat 188) je zadnji model T-serije koji je ruska armija uvrstila u svoje naoružanje 1992. godine. T-90S je nastao direktno od poznatog T-72BM modela sa poboljšanjima u svim aspektima i proizvodi se u firmi "Uralvagonzavod". Koncept vozila je isti kao i prethodni modeli ruskih tenkova.

Zenonovo pravo ime je Tarasis. Rođen je u Izauriji, koji je kasnije preimenovan u Zenopolis u njegovu čast. Bio je sin Kodisa Rousombladadiotesa i njegove žene Lallis. Njegova prva žena Arkadija je bila članica carigradske aristokratije i njen kip je podignut u blizini kupališta Arkadije. Historijski izvori govore da je sa njom imao dvije kćerke Hilariju i Teopistu.

2013: Aronjan – Anand – U ovoj partiji tadašnji aktualni svjetski prvak Viswanathan Anand izvodi kombinaciju sa žrtvom topa i još 2 ponuđene žrtve kako bi pobijedio Aronjana, tada trećeg igrača na FIDE-inoj rang-listi. ChessBase je objavio da bi "sigurno mogla proći kao partija godine", a The New York Times opisao ju je kao "partiju za epohe".